stanford-oval/wikipedia huggingface dataset:
רן כהן
חיים אישיים

רן כהן נישא לחנה. ב-1967 נולדה בתם הבכורה, ב-1972 נולדה בתם השנייה, וב-1976 השניים התגרשו.
ב-1978 נישא בשנית לאורית, שעברה להתגורר עמו בקיבוץ גן שמואל, ולשניים שני ילדים, ילידי 1979 ו-1980. בשנת 2018 רן ואורית נפרדו.
לקריאה נוספת

רן כהן, סעיד, הוצאת הקיבוץ המאוחד - ספרית פועלים, 2016 - אוטוביוגרפיה (הספר בקטלוג ULI).
הערות שוליים

↑  רן כהן, סעיד, הוצאת הקיבוץ המאוחד - ספרית פועלים, 2016, עמ' 8-12
↑   דליה קרפל, רן כהן פונה לסכם חיים של ניצחונות ואיומים - מהפרעות בבגדד ועד מירי רגב, באתר הארץ, 11 באוגוסט 2016
↑  רן כהן, סעיד, הוצאת הקיבוץ המאוחד - ספרית פועלים, 2016, עמוד 8
↑   שלומית כהן-אסיף, "סעיד": רן כהן מביט אחורה בלי זעם, באתר הארץ, 21 בספטמבר 2016
1 2  טל אלמליח, לוחם לשלום, באתר "הזמן הירוק", 14 בפברואר 2008, "הוא נכשל במבדקים לטיס, וגויס לתותחנים. אז החלה נחישותו להתבלט. הוא נאבק בביורוקרטיה הצבאית והצליח לבסוף לממש את רצונו ולהצטרף לצנחנים כקצין סיוע ארטילרי, ביחידת תותחנים מוצנחת".
↑  משה דיין, אבני דרך; אוטוביוגרפיה, הוצאת עידנים, ירושלים, 1976, עמוד 630.
↑  מעוזיה סגל, עדויות מגובה החול – קרב הצנחנים בחווה הסינית, הוצאת מודן, 2007, עמוד 296, רן כהן: "נע לפנינו ים של צבא מצרי, ולא הייתה לי ברירה אלא לפתח שיטת ירי ייחודית למקום, שיטה של 'גשם נסוג' ו'גשם מתקדם'. בכל מקום שאיתרנו מצרים טיווחנו אותם. לא כיוונו מחדש, אלא העלינו בחמש אלפיות את הכוונת של המרגמה וירינו. כשהמצרים ברחו רדפנו אחריהם באש, גלים של ירי קדימה ואחורה".
↑  מעוזיה סגל, עדויות מגובה החול – קרב הצנחנים בחווה הסינית, הוצאת מודן, 2007, עמודים 294–297.
↑  רן כהן, סעיד, הוצאת הקיבוץ המאוחד-ספריית הפועלים, 2016, עמודים 230–233
↑  רן כהן, סעיד, הוצאת הקיבוץ המאוחד-ספריית הפועלים, 2016, עמוד 218
↑  מפגשים מן הסוג האישי | ⁨מעריב⁩ | 15 יוני 1979 | אוסף העיתונות | הספרייה הלאומית, באתר www.nli.org.il
↑  רן כהן לא יעופו קסאמים, יוטיוב
↑  ח"כ רן כהן על דברי וייסגלס: ההתנתקות תביא ליציאה מכל השטחים, באתר ynet, 6 באוקטובר 2004
↑  טל ליטמן, רן כהן ימונה ליו"ר מכון התקנים הבא, באתר כלכליסט, 20 ביולי 2011
↑  מרב דוד, ח"כ רן כהן הכריז: פורש מהחיים הפוליטיים, באתר nrg‏, 1 בנובמבר 2008
↑   דליה קרפל, רן כהן פונה לסכם חיים של ניצחונות ואיומים - מהפרעות בבגדד ועד מירי רגב, באתר הארץ, 11 באוגוסט 2016
↑  ⁨כהן אב - רן, בת - טליה | ⁨חדשות⁩ | 10 מאי 1987 | אוסף העיתונות | הספרייה הלאומית, באתר www.nli.org.il
↑  ⁨גם רן כהן עוזב⁩ | ⁨חדשות⁩ | 6 ינואר 1989 | אוסף העיתונות | הספרייה הלאומית, באתר www.nli.org.il
↑  רן כהן ח"כ לשעבר ממר"צ גם ישן לבד, באתר https://tmi.maariv.co.il
| --- | --- |
בקרת זהויות :  NLI: 987007303044605171  BnF: cb16167809d (data)  GND: 1080969896  ISNI: 0000 0001 1668 3078  LCCN: no2008109481  VIAF: 71207942   WorldCat (עם VIAF): 71207942
23 (שיר של שאקירה)

| --- | --- |
 שיר בביצוע שאקירה
 מתוך האלבום Shakira
 יצא לאור:  21 במרץ 2014
 תאריך הקלטה:  2013–2014
 סוגה:  בלדה
 שפה:  אנגלית
 אורך:  3:59
 חברת תקליטים:  RCA • סוני
 כתיבה:  שאקירה
 הפקה:  שאקירה, באזבי
 
23 הוא שיר שהוקלט על ידי הזמרת הקולומביאנית שאקירה, מתוך אלבומה העשירי, Shakira. בכתבה שנערכה באתר החדשות ¡Hola!, נכתב כי שאקירה מקדישה את השיר לשותפה הנוכחי ג'רארד פיקה. במגזין El Nuevo Día, פורסמה כתבה על השיר גם כן.
גם מגזין הבילבורד, התייחסו לשיר תוך שציינו שהוא "מוקדש לבן הזוג שלה ג'רארד פיקה". בין היתר, הוזכרה בכתבה השימוש שיש בגיטרה בשיר עצמו.
רקע

השיר מוקדש לשחקן עם חולצה מספר 3 בברצלונה (ג'רארד פיקה), ומספר על כמה חשוב היה לשאקירה לפגוש אותו כשהיה בן 23, ומפה גם שם השיר. שאקירה אמרה כי:
לאחר שנולד הבן הבכור שלנו מילאן, חוויתי את הרגע המאושר בחיי, הכי שלם. הקדשתי את השיר לפיקה כי זה היה הגיל שלו כשפגשתי אותו... הוא היה בן 23 ואני הייתי בת 33
בסופו של השיר ניתן לשמוע את מילאן אומר "Ma", ובקטע שצולם ניתן לראות את שאקירה מחייכת אליו.
כתיבה, הצלחה וסוגה

את השיר כתבה שאקירה לבדה והוא הופק על ידה ועל ידי באזבי, כיוון שרצתה להקדיש אותו לבן זוגה כשיר שהיא כתבה עבורו בעצמה. השיר הוא בלדה, ומילותיו מספרות סיפור. האודיו של השיר אשר הועלה ליוטיוב ב-2 באפריל 2014, הצליח נכון לאוקטובר 2019, לצבור למעלה ממיליון צפיות.
בספוטיפיי הצליח השיר לצבור למעלה מ-11.3 מיליון צפיות אף על פי שלא יצא כסינגל.
ציון פיניאן

ציון פיניאן (נולד ב-26 בדצמבר 1951) הוא פוליטיקאי ישראלי שכיהן כחבר הכנסת ה-18 מטעם מפלגת הליכוד ולפני כן כסגן ראש עיריית טבריה. איש חינוך במקצועו.
ביוגרפיה

פיניאן נולד במרוקו ועלה ארצה עם משפחתו, בשנת 1956. הוא גדל והתחנך בטבריה. בילדותו לקה בפוליו ועד גיל אחת עשרה לא הצליח ללכת. הוא למד חינוך והוראה באוניברסיטת חיפה ועסק במשך שנים רבות בהוראה, כמורה, כמחנך וכמנהל בית ספר תיכון בטבריה.
ביוגרפיה > פעילותו הציבורית

בשנת 1989 מונה על ידי שר השיכון, דוד לוי, למנהל "פרויקט שיקום השכונות" בצפון הארץ ואף זכה ב"פרס נשיא המדינה" בעקבות הצלחתו בתפקיד זה. לאחר מכן בין השנים 1992 – 2004 כיהן כסגן ראש עיריית טבריה.
לקראת הבחירות לכנסת השש עשרה (2003) הוצב פיניאן במקום ה-42 ברשימת הליכוד, אך הליכוד זכה ב-38 מנדטים בלבד ולא נבחר לכנסת. בינואר 2006, לאחר התפטרות צחי הנגבי לטובת קדימה הגיע תורו להיכנס לכנסת, אך בדומה לקודמו ברשימה אביגדור קהלני הוא ויתר על כניסה לכנסת. לקראת הבחירות לכנסת השבע עשרה שהתקיימו באותה שנה הוא נבחר במקום ה-24 ברשימת הליכוד, אך הליכוד זכה ב-12 מנדטים בלבד והוא לא נכנס לכנסת. בבחירות לכנסת השמונה עשרה הוצב במקום ה-22 ברשימת הליכוד-אח"י לכנסת. הרשימה זכתה ב-27 מנדטים והוא נבחר לראשונה כחבר כנסת מן המניין ושימש כמרכז הקואליציה בוועדת הכספים. חוקק את חוק נפגעי הפוליו, שהעניק לו ולעוד כחמש מאות איש הטבות מופלגות. בבחירות לכנסת התשע עשרה הוצב פיניאן במקום ה-65 ברשימת הליכוד ישראל ביתנו לכנסת.
בבחירות לרשויות המקומיות ב-2013, התמודד לראשות עיריית טבריה מול יוסי בן-דוד ורון קובי, אך לא נבחר. בבחירות אלה נבחר בן דוד ואילו פיניאן קיבל 2 מנדטים במועצת העיר וכיהן כיו"ר האופוזיציה.
בבחירות המקומיות ב-2018, התמודד לראשות עיריית טבריה בשנית מול בן דוד וקובי, ללא הצלחה ונותר מחוץ למועצה.
חיים אישיים

פיניאן נשוי ואב לשישה. מתגורר בטבריה.
הערות שוליים

↑  רשימת הליכוד ישראל ביתנו לכנסת התשע עשרה באתר ועדת הבחירות המרכזית.
ערך זה הוא קצרמרבנושא אישים. אתם מוזמנים לתרום לוויקיפדיה ו.
1989 (אלבום של ריאן אדמס)

1989 הוא אלבום גרסאות כיסוי של ריאן אדמס. האלבום יצא לאור ב-21 בספטמבר 2015, על ידי חברת התקליטים PAX AM. הסינגל הראשון מתוך האלבום הוא גרסת כיסוי ללהיט של טיילור סוויפט "Bad Blood". גרסתו של אדמס זכתה להצלחה נאה במצעדי הבילבורד.
האלבום הגיע למקום השביעי במצעד הבילבורד 200.
רקע

האלבום הוא אלבום גרסאות כיסוי, שהוציא אדמס כמחווה עבור הזמרת-יוצרת האמריקאית טיילור סוויפט. שמו נגזר משם אלבומה בעל אותו השם.
באוקטובר 2013, הייתה טיילר סוויפט "שקועה במשך חצי שנה בתהליך כתיבת השירים". בנובמבר 2013, אמרה הזמרת לבילבורד כי "יש נראה שבעה או שמונה שירים שאני יודעת שאני רוצה באלבום. זה כבר התפתח לסאונד חדש, וזה כל מה שרציתי". בפברואר 2014, אישרה סוויפט כי שוב עובדת עם המפיקים מקס מרטין ושלבאק, שעימם שיתפה פעולה בכתיבה של שלושה שירים באלבומה Red. הפעם הם כתבו "הרבה יותר משלושה שירים". דיאן וורן וראיין טדר גם עבדו על האלבום.
רשימת רצועות

| 1989> מס' | 1989> שם | 1989> משך | 1989>  | 1989>  | 1989>  | 1989>  | 1989>  | 1989>  | 1989>  |
| --- | --- | --- | --- | --- | --- | --- | --- | --- | --- |
| 1. | Welcome to New York  | 3:18 |  |  |  |  |  |  |  |
| 2. | Blank Space  | 3:21 |  |  |  |  |  |  |  |
| 3. | Style  | 2:44 |  |  |  |  |  |  |  |
| 4. | Out of the Woods  | 6:07 |  |  |  |  |  |  |  |
| 5. | All You Had to Do Was Stay  | 3:30 |  |  |  |  |  |  |  |
| 6. | Shake It Off  | 4:06 |  |  |  |  |  |  |  |
| 7. | I Wish You Would  | 3:44 |  |  |  |  |  |  |  |
| 8. | Bad Blood  | 3:55 |  |  |  |  |  |  |  |
| 9. | Wildest Dreams  | 5:21 |  |  |  |  |  |  |  |
| 10. | How You Get the Girl  | 3:50 |  |  |  |  |  |  |  |
| 11. | This Love  | 4:45 |  |  |  |  |  |  |  |
| 12. | I Know Places  | 5:14 |  |  |  |  |  |  |  |
| 13. | Clean  | 4:23 |  |  |  |  |  |  |  |
| משך כולל: | משך כולל: | 54:18 |  |  |  |  |  |  |  |
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 9 |
|  אירלנד | מצעד האלבומים האירי | 15 |
|  ארצות הברית | בילבורד 200 | 7 |
|  ארצות הברית | מצעד אלבומי הרוק | 3 |
|  ארצות הברית | מצעד אלבומי הפולק | 1 |
|  ארצות הברית | מצעד התקליטים | 2 |
|  הולנד | מצעד 100 האלבומים ההולנדיים | 21 |
|  הממלכה המאוחדת | מצעד האלבומים הבריטי | 19 |
|  נורווגיה | VG-lista | 21 |
|  ניו זילנד | המצעד הניו זילנדי הרשמי | 18 |
|  ספרד | PROMUSICAE | 78 |
|  פינלנד | המצעדים הפיניים הרשמיים | 28 |
|  פלנדריה | אולטראטופ 50 | 9 |
|  קנדה | מצעד האלבומים הקנדי | 9 |
|  שוודיה | סוורייטופליסטן | 38 |
|  שווייץ | המצעד השווייצרי | 58 |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |
| --- | --- | --- |
|  פלנדריה | אולטראטופ 50 | 192 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 21 בספטמבר 2015 | הזרמת מוזיקה • הורדה דיגיטלית | PAX AM |  |
| ארצות הברית | 6 בנובמבר 2015 | תקליטור | PAX AM |  |
| ארצות הברית | 11 בדצמבר 2015 | תקליט • קלטת שמע | PAX AM |  |
הערות שוליים

1 2 3  1989 by Ryan Adams, Apple Music (באנגלית)
↑  Ryan Adams, Billboard
↑  Ryan Adams, Billboard
↑  "Ryan Adams: 1989: Music". ASIN B015I145OC. Retrieved November 10, 2015., www.amazon.com
| --- | --- |
בקרת זהויות :  MusicBrainz release group: e73523f8-490b-4a08-a528-e16b3c3ea4af
A113

A113 היא בדיחה פנימית וביצת פסחא שפותחה על ידי בוגרי המכון לאמנויות בקליפורניה (אנ'), המתייחסת למספר הכיתה המשמשת את תלמידי עיצוב גרפי ואנימציה.
היסטוריה

כיתה מספר A113 במכון לאמנויות בקליפורניה משמשת ללימודי עיצוב גרפי והנפשה, בכיתה זו למדו בין השאר ג'ון לאסיטר, טים ברטון ובראד בירד.
הרצף A113 הופיע בכמה סרטים של דיסני וככל הנראה בכל סרטי פיקסאר.
בראד בירד השתמש בו לראשונה כמספר לוחית רישוי בפרק "Family Dog" של "סיפורים מופלאים": "הכנסתי אותו לכל אחד מסרטיי, כולל פרקי הסימפסונים שלי - זה סוג של הגרסה שלי ל'נינה' של הקריקטוריסט אל הירשפלד". הוא מופיע גם בסאות' פארק, איש משפחה, אבא אמריקאי, משפחת סימפסון, דוקטור הו וסרט האנימציה קלאוס. סרט האנימציה הראשון של דיסני בו השתמש בירד ברצף A113 היה הטוסטר הקטן והאמיץ. ניתן לראות אותו ככתובת דירתו של המאסטר כאשר טוסטר וידידיו דופקים על הדלת. הוא מופיע גם במשימה בלתי אפשרית 4: קוד הצללים בטבעת הרעל של הסוכן ובסקריפט כאשר איתן האנט מבקש פינוי בנקודת מפגש אלפא 113.
התייחסות נוספת היא בסרט "המופע של טרומן" כאשר כל המצלמות על הסט של טרומן מוצגות ואחת מהן מסומנת A113 אך לא הוברר אם זהו רפרנס אמיתי או רק צירוף מקרים.
פרק הסיום של סדרת הילדים ארתור, כולל דלת שעל גבה כתוב "A-113".
הערות שוליים

↑  Michael Sragow, Iron without irony, salon.com, ‏5 באוגוסט 1999
דלת כיתה מספר A113 במכון לאמנויות
דן איתן

| --- | --- |

דן איתן במשרדו
 לידה:  28 ביוני 1931 עין שמר, פלשתינה (א"י)
 פטירה:  11 בינואר 2023 (בגיל 91) הרצליה, ישראל
 תקופת הפעילות:  1953–2023 (כ־70 שנה)
 תחום יצירה:  אדריכלות
 יצירות ידועות:  מוזיאון תל אביב לאמנות
 פרסים והוקרה:  פרס ישראל (2019)  פרס רכטר  פרס רוקח 
 
דן איתן (אטינגן) (28 ביוני 1931 – 11 בינואר 2023) היה אדריכל ישראלי. זוכה פרס רוקח, פרס רכטר ופרס ישראל (2019) לאדריכלות.
ביוגרפיה

איתן נולד בקיבוץ עין שמר. כשהיה בן ארבע עזבה משפחתו את הקיבוץ ועברה לאזור המרכז. איתן למד פיסול במכון אבני. ללימודי האדריכלות בטכניון הגיע לאחר שהשתתף בתחרות לבניית אנדרטה שכללה גם חדר זיכרון, וסיים אותם בשנת 1955.
כסטודנט, עבד במשרד של זאב רכטר ולאחר סיום לימודיו עבד כחצי שנה במשרד אדריכלים בפינלנד. כשחזר לארץ עבד תקופה במשרדו של דב כרמי. כשנתיים לאחר סיום לימודיו פתח איתן משרד עצמאי. בשנת 1958 פתח יחד עם יצחק ישר משרד משותף והם עבדו יחד עד שנת 1965. ב-1966 הקים משרד עצמאי ובין השנים 1978 ל-2010 היה שותף של האדריכל ערי גושן. לאחר מכן, הקים משרד אדריכלים עם בת זוגו, האדריכלית רות להב.
איתן קיבל דרגת פרופסור בתקופה שבה לימד בטכניון.
ביוגרפיה > תרומתו

הוא עבד יחד עם האדריכל יצחק ישר על פרויקטים בולטים ובהם מבנה מרכזי בכור בדימונה.
איתן היה שותף לתכנון ערים בישראל ובאיראן. תכנון מבני ציבור, מוסדות תרבות, ובנייני מגורים, ביניהם מגדל המגורים ביפו הראשון בן 14 קומות שעשוי מבטון, פריקסט וחלוקי נחל גדולים.
תפקידים ציבוריים

כיהן כיו"ר הוועד הארצי של אגודת האדריכלים ועמותת האדריכלים המאוחדים (1988-1986)
חבר בצוות ההיגוי להקמת בית הספר לאדריכלות על שם עזריאלי באוניברסיטת תל אביב (1993)
חבר ועדת בדיקה בינלאומית של הפקולטה לאדריכלות בטכניון (1997).
הוקרה

2013 אות יקיר העיר תל אביב-יפו.
חיים אישיים

איתן נישא לסופרת רחל איתן. לשניים בן ובת משותפים. ב-1964 פגש איתן את המשוררת רנה שני ובין השניים נרקמו יחסים אינטימיים שהגיעו גם לטורי הרכילות בעיתונות. עקב כך התגרשו בני הזוג איתן בסביבות שנת 1965. איתן ושני חיו בזוגיות ונולדה להם בת בשם תמר. לאחר כתשע שנים יחד עזבה שני את איתן ולקחה עמה את בתה שחזרה לגור עמו כשהייתה בת 7.
בשנת 1981 נולדה לאיתן בת בשם אלי מזוגתו דאז, מימי בילו, השניים נפרדו כשלוש שנים לאחר מכן.
התגורר בהרצליה פיתוח עם בת זוגו רות להב. נפטר בינואר 2023, והותיר אחריו ארבעה ילדים, שבעה נכדים ונינים.
פרויקטים בולטים

מערך השירותים האזרחי והמבנים הציבוריים בקריה למחקר גרעיני, דימונה, בשיתוף יצחק ישר, 1963.
מוזיאון תל אביב לאמנות, תל אביב, בשיתוף יצחק ישר, 1964. (על תכנונו זכו איתן וישר לפרס רכטר)
שכונת מגורים, חוף השנהב, בשיתוף יצחק ישר, 1964.
בית העם, גבעת חיים איחוד, בשיתוף יצחק ישר, 1966.
בניין מקסיקו, אוניברסיטת תל אביב, בשיתוף יצחק ישר, 1967. (על תכנונו זכו איתן וישר לפרס רוקח)
מרכז כלל, ירושלים, 1972.
בניין המטה הארצי של משטרת ישראל, ירושלים, 1973.
מגדל העיר, ירושלים, מחצית שנות ה-70.
שכונת הניצחון בדימונה
תחנה מרכזית חדרה
הקריה למחקר גרעיני – נגב
מרכז כלל - ירושלים
מגדל העיר – ירושלים
מגדל השושנים בקצה שכונת טלביה
מוזיאון תל אביב לאומנות
המטה הארצי של משטרת ישראל
הגלריה האוניברסיטאית לאמנות ע"ש גניה שרייבר
בניין "סובארו" ברחוב המסגר
ראו גם

ערכים על מבנים ואתרים שתכנן דן איתן
הערות שוליים

1 2 3  נפטר האדריכל דן איתן, זוכה פרס ישראל שתכנן את מבני מוזיאון ת"א והכור בדימונה, באתר ynet, 12 בינואר 2023
↑   נעמה ריבה, האדריכל דן איתן, זוכה פרס ישראל, מת בגיל 91, באתר הארץ, 11 בינואר 2023
| --- | --- |
בקרת זהויות :  NLI: 987007453161705171  BnF: cb17026110k (data)  ISNI: 0000 0004 1821 6678  ULAN: 500317447  VIAF: 305191001   WorldCat (עם VIAF): 305191001
A Christmas Album

A Christmas Album (בעברית: אלבום חג המולד) הוא אלבום חג המולד הראשון ואלבומה העשירי של הזמרת ברברה סטרייסנד. האלבום כולל אוסף של גרסאות כיסוי לשירי חג מולד לאורך השנים.
הצלחה מסחרית

האלבום זכה להצלחה רבה בארצות הברית כאשר הפך לאלבום חג המולד הנמכר ביותר במדינה לשנת 1967. בשנת 1981 הוא נכנס לראשונה גם למצעד האמריקאי הרשמי (למקום ה-108) ושהה שם 5 שבועות.
בשנת 2012 האלבום נכנס בפעם השנייה למצעד האמריקאי (למקום ה-183) שם שהה שבועיים נוספים.
בינואר 2013 האלבום נכנס מחדש למצעד אלבומי החג האמריקאי (למקום ה-31) שם שהה במשך שבועיים. נכון להיום מכירותיו של האלבום עומדות על 5 מיליון עותקים במדינה.
רשימת רצועות

| A Christmas Album> מס' | A Christmas Album> שם | A Christmas Album> משך | A Christmas Album>  | A Christmas Album>  | A Christmas Album>  | A Christmas Album>  | A Christmas Album>  | A Christmas Album>  | A Christmas Album>  |
| --- | --- | --- | --- | --- | --- | --- | --- | --- | --- |
| 1. | Jingle Bells?  | 1:53 |  |  |  |  |  |  |  |
| 2. | Have Yourself a Merry Little Christmas  | 3:08 |  |  |  |  |  |  |  |
| 3. | The Christmas Song (Chestnuts Roasting on an Open Fire)  | 3:56 |  |  |  |  |  |  |  |
| 4. | White Christmas  | 3:03 |  |  |  |  |  |  |  |
| 5. | My Favorite Things  | 3:04 |  |  |  |  |  |  |  |
| 6. | The Best Gift  | 3:09 |  |  |  |  |  |  |  |
| 7. | Sleep in Heavenly Peace (Silent Night)  | 3:02 |  |  |  |  |  |  |  |
| 8. | Gounod's Ave Maria (Latin Version)  | 3:22 |  |  |  |  |  |  |  |
| 9. | O Little Town of Bethlehem  | 2:53 |  |  |  |  |  |  |  |
| 10. | I Wonder as I Wander  | 3:14 |  |  |  |  |  |  |  |
| 11. | The Lord's Prayer  | 2:44 |  |  |  |  |  |  |  |
| משך כולל: | משך כולל: | 33:40 |  |  |  |  |  |  |  |
הערות שוליים

↑  A Christmas Album by Barbra Streisand, Apple Music (באנגלית)
| ברברה סטרייסנד |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Barbra Streisand Album • The Second Barbra Streisand Album • The Third Album • People • My Name Is Barbra • My Name Is Barbra, Two... • Color Me Barbra • Je m'appelle Barbra • Simply Streisand • A Christmas Album • What About Today? • Stoney End • Barbra Joan Streisand • Barbra Streisand...and Other Musical Instruments • The Way We Were • ButterFly • Lazy Afternoon • Classical Barbra • Superman • Songbird • Wet • Guilty • Emotion • The Broadway Album • Till I Loved You • Back to Broadway • Higher Ground • A Love Like Ours • Christmas Memories • The Movie Album • Guilty Pleasures • Love Is the Answer • What Matters Most • Partners • Encore: Movie Partners Sing Broadway • Walls |  |
| אלבומי הופעה | A Happening in Central Park • Live Concert at the Forum • One Voice • The Concert • Timeless • Live in Concert 2006 • Back to Brooklyn • The Music...The Mem'ries...The Magic! |  |
| אלבומי אוסף | Barbra Streisand's Greatest Hits • Barbra Streisand's Greatest Hits Volume 2 • Memories • A Collection: Greatest Hits...and More • Just for the Record... • The Essential Barbra Streisand • Duets • The Ultimate Collection • Release Me • The Classic Christmas Album • Release Me 2 |  |
| פסקולים | Funny Girl • Funny Girl • Hello, Dolly! • The Owl and the Pussycat • On a Clear Day You Can See Forever • The Way We Were • Funny Lady • A Star Is Born • The Main Event • Yentl • Nuts |  |
| וידאו וטלוויזיה | My Name Is Barbra • Timeless: Live in Concert • One Night Only: Barbra Streisand and Quartet at The Village Vanguard |  |
| סיבובי הופעות | Barbra Streisand in Concert • Timeless • Streisand • Barbra Live • Barbra: The Music, The Mem'ries, The Magic |  |
| סרטים שביימה | Yentl • The Prince of Tides • The Mirror Has Two Faces |  |
| ערכים קשורים | אפקט סטרייסנד • אליוט גולד (בעל ראשון) • ג'יימס ברולין (בעל שני) |  |
| --- | --- |
בקרת זהויות :  MusicBrainz release group: 51d03098-60f8-3f88-925d-4974c3ebfbe0
תקופת הברונזה המאוחרת בארץ ישראל

עותק של מצבת סתי הראשון בבית שאן. הכתובת על המצבה כוללת את הטקסט הבא: ”שנת מלכות ראשונה, חודש שלישי לעונה ה"ג. היום העשירי”. לאחר מכן מופיע טקסט המפרט את שבחי פרעה ולאחריו הקטע הבא: ”ביום זה באו להגיד להוד מלכותו לאמור: האויב העלוב אשר בעיר חמת אוסף לו עם רב, כדי להתקיף את העיר בית-שאן והוא עומד להתחבר אל אנשי פחל. הוא איננו נותן לשליט רחוב לצאת החוצה. אז שלח הוד מלכותו את הגדוד הראשון של אמון 'אמיצי הקשתות' לעיר חמת, את הגדוד הראשון של רע 'רב האומץ' לעיר בית-שאן ואת הגדוד הראשון של סת 'חזק הקשתות' לעיר ינועם. כעבור יום אחד נפלו מפני הדרו של הוד מלכותו, מלך מצרים העליונה והתחתונה”
תקופת הברונזה המאוחרת היא אחת התקופות החשובות בהיסטוריה של ארץ ישראל. הייתה זו תקופת השלטון המצרי בכנען, תקופה הנקראת בהיסטוריה של מצרים: "תקופת האימפריה". ראשיתה של תקופה זו במצרים היא בשנת 1550 לפנה"ס, אז הודח שלטון החיקסוס במצרים על ידי יעחמס הראשון ומצרים אוחדה מחדש תחת שלטון נא אמון. בתקופת האימפריה שלטו שושלות 18, 19 ו-20. סופה של התקופה מתוארך לשנת 1200 לפנה"ס/1150 לפנה"ס בתקופתו של רעמסס השלישי; בתקופתו נחלשה מצרים ונסוגה הדרגתית מהאזור, ובמקביל אירעה פלישת גויי הים והתבססות שבטי ישראל בכנען.
בעקבות איחוד השלטון במצרים חודשה האחיזה המצרית בכנען. במשך כל התקופה, כארבע מאות שנים, הייתה כנען חלק מהאימפריה המצרית. שלטונה של מצרים היה ישיר, ובכנען השלטון היה באמצעות ערי מדינה ששילמו מס למצרים. בתקופה זו חל כרסום במעמד העיר הכנענית. זו גם תקופה של מאבקים בין מצרים וממלכות צפוניות, ממלכת מיתני בסוריה וממלכת החתים באנטוליה. במקביל הייתה זו תקופה של קשרי מסחר בינלאומיים והתפתחות הסחר בכל האגן המזרחי של הים התיכון שכנען נטלה בו חלק פעיל. מבחינה תרבותית הושפעה כנען ממצרים במיוחד במנהגי הקבורה, וקשרי הסחר הבינלאומיים הביאו להשפעות על התרבות המקומית. בין שני הקצוות הללו פיתחה כנען תרבות מיוחדת שהגיעה לשיאה בתקופה זו.
רקע היסטורי > חלוקה לתקופות משנה

תקופת הברונזה המאוחרת מתחלקת לשלוש תקופות משנה:
תקופת הברונזה המאוחרת א – LBI: תקופת הקמת האימפריה, מתוארכת לשנים 1400-1550 לפנה"ס. הכובש הגדול היה המלך תחותמס השלישי שכבש את כל המזרח התיכון והגיע עד נהר הפרת. השלטון נעשה באמצעות מסעות צבאיים. זו תקופת השושלת ה-18.
תקופת הברונזה המאוחרת ב – LBII: תקופת אל עמרנה, מתוארכת לשנים 1300-1400 לפנה"ס. נקראת על שם הארכיון שנמצא בבירתו של אחנתון שעזב את בירתו בתבאי והקים עיר בירה חדשה והשליט דת חדשה על מצרים. תקופת השושלת ה-18.
תקופת הברונזה המאוחרת ג – LBIII: תקופה של שלטון צבאי ישיר באימפריה, מתוארכת לשנים 1150/1200-1300 לפנה"ס. פרעונים מפורסמים מתקופה זו: סתי הראשון, רעמסס השני, רעמסס השלישי שושלות 19 ו-20.
רקע היסטורי > תקופת הברונזה המאוחרת ב

תקופה זו ידועה כתקופת אל עמרנה. בתקופה זו מתרחב מאוד הידע על הנעשה בכנען בזכות הידע המתקבל ממכתבי אל עמרנה. השליט העיקרי של התקופה היה אמנחותפ הרביעי שמרד במוסכמות, הקים דת חדשה אמונה באל אחד, האל אתון והקים עיר בירה חדשה בשם "אַחֶתְאַתון". את שמו שינה ל"אחנתון". בשנת 1358 לפנה"ס בשנה השביעית למלכותו העביר את בירתו לעיר החדשה. יחד איתו עבר חלק מהארכיון המלכותי שכלל מכתבים מימי אביו אמנחותפ השלישי. הארכיון של אל עמרנה הכיל תכתובת של 27 שנים ומידע רב על ההתרחשויות הפוליטיות של התקופה. יורשו של אחנתון תות ענח' אמון נטש את אל עמרנה ואת דרכו הדתית של אביו והחזיר את השלטון לתבאי ולפולחן הדתי הישן.
בתקופה זו שררו יחסי שלום בין מצרים למיתני. חלה ירידה בכוחה של ממלכת מיתני ועליית כוחה של ממלכת החתים שלחצה את מיתני מהצפון. שופילוליומש הראשון שחי באמצע המאה ה-14 לפני הספירה ערך מספר מסעות למיתני עד שכבש את בירתה "וַשוּכָני". בעקבות כיבוש זה הפכה ממלכת החתים למתחרתה העיקרית של מצרים על השליטה בסוריה. בעקבות לחץ החתים התערער השלטון המצרי בסוריה התיכונה. בהרי הלבנון קמה ממלכה שנקראה "אַמוּרּוּ" שלחצה על ערי החוף באזור לבנון. במשך הזמן הפכה הממלכה לגרורת ממלכת החתים.
במחצית השנייה של המאה ה-14 חלה התרופפות באחיזתה של מצרים בכנען. המלך אחנתון השקיע את מירב תשומת לבו ברפורמה הדתית והזניח את הבקרה על הנעשה בתחומי האימפריה. עם זאת שמרו מושלי ערי כנען אמונים לשלטון המצרי. במכתבי אל עמרנה מוזכרים 27 ערים ו-25 מושלים בתחומי כנען. 13 ערים היו ערים ראשיות שחלשו על שטחים ניכרים, היתר היו ערי חסות של הערים הראשיות. למושלי הערים היה חופש פעולה לנהל את ענייני העיר. הייתה תחרות בין הערים השונות תוך ניסיונות לספח שטחים. מתוך המכתבים עולה גם שהתנהל מסחר אזורי וחילופי מתנות בין השליטים השונים שכללו גם נשים, משפחות ובעלי מלאכה שונים. המצרים דרשו מיסים כבדים של דגנים, שמן, יין, בקר, כוח אדם ועוד אשר הביאו אט אט לשחיקה כלכלית של כנען.
באזור ההר שיישובו היה דליל השתרעו שטחי השליטה של הערים על שטח נרחב. בדרום ההר נמצאה גם העיר "ירושלים" שיריבותיה העיקריות היו גזר, גת ולכיש. תחום שלטונו של לַבָּיָא מושל שכם השתרע על כל הר אפרים, והוא חדר בפשיטותיו גם לתחומי ירושלים, גזר, השרון ועמק יזרעאל לתחום שלטונו של בירידיה שליט מגידו. באחד המכתבים כתוב שהחריב את שונם. השלטונות המצרים החליטו להביאו למשפט במצרים, אולם בדרך הוא ברח ונרצח. במכתבים יש פניות של מושלי ערים אל מלך מצרים לשלוח צבא כדי לדכא תוקפנות של מושלים אחרים. מוזכרים גם החבירו שהיו חסרי זהות אתנית שמילאו תפקיד בסכסוכים שבין הערים השונות והעבירו את נאמנותם על פי שיקוליהם. מוזכרים גם פורעי חוק, שודדים ורוצחים שהביאו לאובדן סחורות. התרופפות זאת במצב הביטחון ופעילותם של פיראטים בנתיבי הים הביאה להיחלשות של השליטה המצרית על נתיבי הסחר היבשתיים ודרשו כוח צבאי. לשם כך גויסו יורדי ים שהגיעו מארצות המערב כשכירי חרב של הצבא המצרי ויושבו לאורך דרך הים ולאורך החוף.